als_Latn dik_Latn sag_Latn
Kandidati për deputet nga kjo lëvizje, Bajram Ajeti, ka thënë në tubimin zgjedhor në Besianë se Llapi nuk e ka merituar as qeverisjen qendrore, e as atë lokale. “Llapi ka një qeverisje lokale autokratike që bazë ka nepotizmin, shërbime familjare dhe private. Mos u çuditni sepse dy vitet e para është udhëhequr komuna jonë me shkollë të mesme. Diplomën e fakultetit e ka marrë brenda natës për t’u bërë kryeministër. Ka shtruar asfalt të hollë me korrupsion të trashë”, ka deklaruar Ajeti. Ai ka thënë se vetëm me Kurtin kryeministër në Kosovë vjen ndryshimi. “Nëse doni shtet të së drejtës, nëse doni shtet zhvillimor, nëse doni shtet social votoni Vetëvendosje!-n, sepse vetëm ne dhe me Albin Kurtin kryeministër, Republika e Kosovës do ta arrijë ndryshimin”, është shprehur Ajeti. Në këtë tubim kanë folur edhe veprimtari i shquar i çështjes kombëtare, Ajet Potera dhe kandidatët për deputetë, Xhelal Sveçla dhe Saranda Bogujevci.
als_Latn